b'\n_START_ARTICLE_\nKengyro sukilimas\n_START_PARAGRAPH_\n1954\xc2\xa0m. Kengiro sukilimas\xc2\xa0\xe2\x80\x93 nepavyk\xc4\x99s politini\xc5\xb3 kalini\xc5\xb3 sukilimas ypatingajame Gulago lageryje \xe2\x80\x9eSteplag\xe2\x80\x9d._NEWLINE_1954 m. gegu\xc5\xbe\xc4\x97s 17 d. viename Steplago skyriuje mal\xc5\xa1inant kalini\xc5\xb3 neramumus buvo nu\xc5\xa1auta 18 ir su\xc5\xbeeista 70 kalini\xc5\xb3. Pasipiktin\xc4\x99 tokiu administracijos \xc5\xbeiaurumu, kaliniai sukilo. Sukil\xc4\x99 kaliniai (tik politiniai, nes kriminaliniai buvo tu\xc4\x8dtuojau i\xc5\xa1ve\xc5\xbeti i\xc5\xa1 lagerio) pareikalavo sutrumpinti bausm\xc4\x97s laik\xc4\x85, paleisti \xc5\xa1eimas i\xc5\xa1 tremties, \xc4\xafvesti 8 valand\xc5\xb3 darbo dien\xc4\x85 ir kt. Sukilimui vadovavo i\xc5\xa1rinktas komitetas, jo pirmininkas buvo buv\xc4\x99s pulkininkas Kuznecovas. Komitete dalyvavo ir lietuvis teisininkas Juozas Kondratas. J. Kondrotas, SSC narys, tyr\xc4\x99s lagerio administracijos nusikaltimus._NEWLINE_D\xc4\x97l kalini\xc5\xb3 sukilimo nutr\xc5\xabko gamykl\xc5\xb3 ir elektrin\xc4\x97s statybos, kuriose dirbo kaliniai. Kadangi Gulago vald\xc5\xbeia sutiko patenkinti tik kai kuriuos buitinius reikalavimus, vakar\xc5\xb3 ukrainie\xc4\x8di\xc5\xb3 ir lietuvi\xc5\xb3 vadovaujami kaliniai sukilim\xc4\x85 nutraukti atsisak\xc4\x97. SSRS vidaus reikal\xc5\xb3 ministro S. Kruglovo \xc4\xafsakymu bir\xc5\xbeelio 26 d. ne ma\xc5\xbeiau kaip 1700 MVD kareivi\xc5\xb3 su 5 tankais ir 98 tarnybiniais \xc5\xa1unimis \xc4\xafsiver\xc5\xbe\xc4\x97 \xc4\xaf sukil\xc4\x97li\xc5\xb3 u\xc5\xbeimt\xc4\x85 lager\xc4\xaf ir sukilim\xc4\x85 numal\xc5\xa1ino, nu\xc5\xbeud\xc4\x99 ma\xc5\xbeiausiai 43 kalinius (liudinink\xc5\xb3 parodymais \xc5\xbeuvusi\xc5\xb3j\xc5\xb3 buvo apie 500).'